| প্রকাশের সময় : ২৭ ডিসেম্বর, ২০১৬, ১২:০০ এএম ইনস্টল থাকা বিভিন্ন অ্যাপের কারণেই স্মার্টফোনের চার্জ থাকে না বেশিক্ষণ। আর চার্জ শুষে নেওয়ার এই দৌড়ে অন্য অ্যাপগুলোর চেয়ে অগ্রসর সোশাল নেটওয়ার্কিং সাইট ফেসবুক। অ্যাভাস্ট সফটওয়্যার এর পরিচালিত এক গবেষণায় উঠে এসেছে এই তথ্য। গবেষণা ফলাফল বলছে, চার্জ ধ্বংসকারী হিসেবে ফেসবুকের পরই রয়েছে এই প্রতিষ্ঠানের মালিকানাধীন অ্যাপ ইনস্টাগ্রাম, পেজেস ম্যানেজার, ফেসবুক ম্যাসেঞ্জার। জানা গেছে, ব্যাটারিকে শুষে নেওয়ার ক্ষেত্রে ফেসবুক সবচেয়ে এগিয়ে থাকলেও দ্বিতীয় স্থানে রয়েছে মিউজিক্যাল ডট লি নামে একটি অ্যাপ। স্যামসাং গ্যালাক্সি এস৬ ব্যাটারিকে এটি ২ ঘণ্টায় শেষ করে দিতে পারে। এমনকি, ডেটা খরচের বিষয়েও এটি অন্য অ্যাপের থেকে অনেক এগিয়ে। অ্যাভাস্ট সফটওয়্যার এর পক্ষ থেকে বলা হয়েছে, প্রায় ৩০ লাখ স্মার্টফোনের তথ্য সংগ্রহ করে ওই গবেষণা ফলাফল তৈরি করা হয়েছে। আর সেই ধরনের অ্যাপসকেই ফোকাস করা হয়েছে যা স্বয়ংক্রিয়ভাবে গুগল প্লে­ থেকে ইনস্টল হয়ে যায়।স লিপন দাস